VS001545
Datum: 1995-02-13T01:00:00.000+01:00
datum_sodbe_i_stopnje: 2004-06-18T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe vida in njihove posledice
fischer: hudi primeri
odskodnina: 6.500.000,00 SIT
opombe: II Ips 427/2005. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

Škodni dogodek

Poškodovan na delovnem mestu, ko mu je, zaradi napake embalaže, v oko brizgnila močno alkalna tekočina.

Poškodba

Kemična opeklina II. do III. stopnje roženice in veznice desnega očesa.

Telesne bolečine

2.000.000,00 SIT Ob sami poškodbi je oškodovanec trpel zelo intenzivno, skorajda neznosno, bolečino, ki je trajala do prihoda v kliniko, kjer je bila omiljena s sredstvi proti bolečinam. Hude bolečine so nato trajale 14 dni ter nato prešle v srednje hude bolečine, ki so trajale še nadaljnjih 14 dni. Nato so bolečine prešle v lahke bolečine, ki so bile prisotne še ves čas zdravljenja. Bolečine niso nikoli popolnoma izginile. Za krajši čas nastajajo ob dolgotrajnem dajanju terapije v obliki kapljic in mazil. Ob operativnem luščenju brazgotin so se bolečine ponovno intenzivirale v hude bolečine, ki so trajale 14 dni. Lahke bolečine se bodo ponavljale tudi v bodoče.

#### Hospitalizacija

Oškodovančevo zdravljenje je bilo dolgotrajno. Hospitaliziran je bil od dneva poškodovanja do 14.3.1995, ko so mu z raznimi terapevtskimi postopki, ki so sicer boleči, preprečili še večjo okvaro vida. Njegovo zdravljenje je obsegalo izrezovanje odmrlih delov veznice, trepalnic in zrkla, večkratno luščenje brazgotinskih struktur in večkratno lasersko terapijo.

#### Nevšečnosti med zdravljenjem

Zdravljenje je v začetku trajalo do oktobra 1995, nato pa so nastopile komplikacije, zato se je s presledki nadaljevalo tudi v letih 1996 in 1997, ko je bilo konec leta 1998 tudi zaključeno.

## Strah

500.000,00 SIT Oškodovanec je doživljal zelo intenziven primarni strah, pozneje pa tudi sekundarni strah za izid zdravljenja, saj je bil izid zdravljenja negotov, zdravniki mu niso dajali ugodnih prognoz, grozila mu je celo oslepitev. Ta strah je trajal ves čas zdravljenja in je še vedno prisoten kot bojazen, da se stanje ne bi še poslabšalo. Občasno je potreboval celo pomirjevala za ublažitev strahu.

## Zmanjšanje življenjske aktivnosti

4.000.000,00 SIT V posledici dobljenih poškodb je oškodovanec utrpel izgubo ostrine vida desnega očesa za 3/10 glede na prejšnje stanje očesa, ki je bilo že za 30% slabše, izgubil je tudi globinski vid. Zaradi tega je sposoben le za dela, ki ne zahtevajo globinskega vida. Omejen je tudi pri športnem udejstvovanju. Pred poškodbo se je aktivno ukvarjal z jadralnim letalstvom, kar je sedaj opustil. Težave ima tudi pri igrah z žogo, saj z desne strani ne zaznava kje je kdo. Težave ima z orientiranjem v neznanih prostorih in sploh pri opazovanju.

---

ZOR člen 200, 203